A Bizottság 278/2004/EK rendelete

(2004. február 17.)

egy takarmányokban már engedélyezett adalékanyag új alkalmazásának ideiglenes engedélyezéséről

(EGT vonatkozású szöveg)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb az 1756/2002/EK tanácsi rendelettel [1] módosított, a takarmány-adalékanyagokról szóló, 1970. november 23-i 70/524/EGK tanácsi irányelvre [2], és különösen annak 3. cikkére és 9e. cikke (1) bekezdésére,

mivel:

(1) A 70/524/EGK irányelv előírja, hogy egy adalékanyag csak közösségi engedéllyel hozható forgalomba.

(2) A 70/524/EGK irányelv C. mellékletének II. részében említett adalékanyagok esetében, amelyek közé az enzimek is tartoznak, ideiglenesen engedélyezni lehet egy már engedélyezett adalékanyag új alkalmazását, ha az abban az irányelvben megállapított feltételek teljesülnek, és ha a rendelkezésre álló eredményeket szem előtt tartva ésszerűen feltételezhető, hogy az a takarmányozásban használva azon irányelv 2. cikke a) bekezdésében említett valamelyik hatással rendelkezik. Ilyen ideiglenes engedélyt legfeljebb négy éves időtartamra lehet adni az említett irányelv C. mellékletének II. részében említett adalékanyagok esetében.

(3) A mellékletben meghatározott Trichoderma longibrachiatum (ATTC 2105) által termelt endo-1,4-béta-xilanáz és a Bacillus subtilis (ATCC 2107) által termelt szubtilizin enzimkészítmény alkalmazását először az 1636/1999/EK bizottsági rendelet [3] engedélyezte ideiglenesen brojlercsirkék és pulykák esetében.

(4) Az előállító cég új adatokat nyújtott be annak a kérelemnek az alátámasztására, amely ezen adalékanyag engedélyének tojótyúkokra való kiterjesztését kéri.

(5) Az ezen adalékanyag új alkalmazására benyújtott engedélykérelem értékelése azt mutatja, hogy a 70/524/EGK irányelvben az ideiglenes engedélyezésre előírt feltételek teljesülnek.

(6) Az Európai Élelmiszerbiztonsági Hatóság (a takarmányban használt adalékanyagokkal és termékekkel vagy anyagokkal foglalkozó tudományos testület) kedvező véleményt adott ezen adalékanyagnak az e rendelet mellékletében megállapított feltételekkel, a tojótyúkokra vonatkozó biztonságosságáról.

(7) Ennek megfelelően ezen adalékanyag tojótyúkoknál történő alkalmazását négy éves időtartamra ideiglenesen engedélyezni kell.

(8) A kérelem értékelése azt mutatja, hogy bizonyos eljárásokra van szükség, hogy megvédjék a munkavállalókat a mellékletben meghatározott adalékanyag hatásaitól. Ezt a védelmet azonban biztosítja az 1882/2003/EK európai parlamenti és tanácsi rendelettel módosított [4], a munkavállalók munkahelyi biztonságának és egészségvédelmének javítását ösztönző intézkedések bevezetéséről szóló, 1989. június 12-i 89/391/EGK tanácsi irányelv [5] alkalmazása.

(9) Az e rendeletben előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,

ELFOGADTA EZT A RENDELETET:

1. cikk

A mellékletben meghatározott, az "enzimek" csoportjába tartozó készítmény takarmány-adalékanyagként való alkalmazása az abban a mellékletben megállapított feltételekkel ideiglenesen engedélyezett.

2. cikk

Ez a rendelet az Európai Unió Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2004. február 17-én.

a Bizottság részéről

David Byrne

a Bizottság tagja

[1] HL L 265., 2002.10.3., 1. o.

[2] HL L 270., 1970.12.14., 1. o.

[3] HL L 194., 1999.7.27., 17. o.

[4] HL L 284., 2003.10.31., 1. o.

[5] HL L 183., 1989.6.29., 1. o.

--------------------------------------------------

MELLÉKLET

Szám (vagy EK-szám) | Adalékanyag | Kémiai képlet, leírás | Állatfaj vagy állatkategória | Maximális életkor | Legkisebb megengedhető tartalom | Legnagyobb megengedhető tartalom | Egyéb rendelkezések | Az engedély időtartamának lejárata |

Aktivitási egység/teljes értékű takarmány-kg | Aktivitási egység/teljes értékű takarmány-kg |

Enzimek |

37. | Endo-1,4-béta-xilanáz EC 3.2.1.8. Szubtilizin EC 3. 4.21.62 (Avizyme 1300) | A Trichoderma longibrachiatum (ATTC 2105) által termelt endo-1,4-béta-xilanáz és a Bacillus subtilis (ATCC 2107) által termelt szubtilizin készítmény, amelynek legkisebb aktivitása: – endo-1,4-béta-xilanáz: 2500 U/g– szubtilizin: 800 U/g | Tojótyúkok | – | Endo-1,4-béta-xilanáz: 1875 U Szubtilizin: 600 U | – – | 1.Az adalékanyag és az előkeverék használati utasításában feltüntetendő a tárolási hőmérséklet, az eltarthatósági időtartam és a pelletálási stabilitás.2.Javasolt adagolás egy kilogramm teljes értékű takarmányban:– endo-1,4-béta-xilanáz: 1875 U,– szubtilizin: 600 U.3.Összetett takarmányokban való alkalmazásra, pl. amelyek több mint 65 % búzát tartalmaznak. | 2008.2.18. |

--------------------------------------------------